cyanic-selkie/wikianc huggingface dataset:
ולוואלי דיקינסון
חֲקִירָה
האישה בקולורדו ספרינגס כיוונה את ה-FBI לכיוון דיקינסון, בעלת חנות הבובות בניו יורק. היא האמינה שדיקינסון זייפה את חתימתה על אחד מהמכתבים כנקמה, משום שהאישה איחרה לשלם עבור כמה בובות שרכשה בחנות של דיקינסון. בהתבסס על חקירות של וואלאס והאישה האחרת המעורבת, הייתה הסכמה שדיקינסון היא החשודה. בנוסף, כל ארבע הנשים התכתבו בעת ובעונה אחת עם דיקינסון בנוגע לאיסוף בובות. מכתבים מודפסים בין דיקינסון לנשים המעורבות זוהו על ידי ה-FBI כמי ששימשו במכתב "ספרינגפילד".
ונסה לאשיי
ביוגרפיה
הוריה נישאו בשנית. היא ואחיה וינסנט ג'וניור עברו לטורקיה עם אמם ואביהם החורג. עד 1991, בעקבות מלחמת המפרץ, הם חזרו לבית אביהם, ובסופו של דבר התיישבו בצ'ארלסטון, דרום קרוליינה, שם למדה בבית ספר קתולי. מכאן ואילך, היא גרה עם אביה ואמה החורגת, דונה.
חיים אישיים
בשנת 2006, היא החלה לצאת עם הזמר ניק לאשיי לאחר שהופיעה בסרטון לשיר שלו " What's Left of Me ". בני הזוג התארסו בנובמבר 2010, ונישאו ב-15 ביולי 2011, באי הפרטי של סר ריצ'רד ברנסון באיי הבתולה הבריטיים. בני הזוג לאשיי חולקים יום הולדת, 9 בנובמבר. יש להם שלושה ילדים.
עמק ארנה (אנטארקטיקה)
לקריאה נוספת
•J. G. Bockheim, M. McLeod, Soil distribution in the McMurdo Dry Valleys, Antarctica, Geoderma 144 (2008) 43–49
ברווז השווה מיליון
סנדי דאנקן הייתה מועמדת לפרס גלובוס הזהב לשחקנית חדשה ומבטיחה ביותר.
תקציר העלילה
הם מתחילים למכור את ביצי הזהב לצורפים, צוברים כסף ופרד קונה מכונית מהודרת ואלברט פורע את כל חובותיו. השמועה על הזהב שמופץ עושה גלים בכל העולם ומגיעה עד הנשיא ניקסון שמטיל על מנהל רשות המיסים רטלדג' למצוא את מקור הזהב.
אדריאן רוצ'ט
קריירת מועדונים
ב-13 בספטמבר 2019 חתם רוצ'ט לשנתיים בהפועל כפר סבא, העולה החדשה לליגת העל.
נבחרת ישראל
ב-22 בפברואר 2012 זומן רוצ'ט לראשונה לסגל נבחרת ישראל לקראת משחק הידידות נגד אוקראינה, אך בסופו של דבר לא-זכה לשחק במדים הלאומיים.
גאורגים באיראן
היסטוריה
כתוצאה ממלחמת העולם הראשונה, היה המיעוט הגאורגי באיראן תחת הלחץ של המלחמה הקרה. בשנת 1945, הגיעה הקהילה הגאורגית באיראן, יחד עם קהילות אתניות אחרות בצפון איראן, לתשומת לבם של הסובייטים, כמכשיר אפשרי לגרימת אי שקט פוליטי בתוך איראן. כאשר מנהיגי גאורגיה הסובייטית רצו להחזיר אותם למולדתם, גאורגיה, העדיפה מוסקבה בבירור כי יישארו באיראן. התוכנית הסובייטית הוזנחה רק לאחר שסטלין הגיע להכרה כי שאיפתו להשיג השפעה בצפון איראן סוכלה בידי העקשנות האיראנית ובלחץ ארצות הברית.
נאוה מקמל-עתיר
קריירה
בשנות העשרים לחייה החלה לעבוד כמשוררת במדור ילדים שבועי בעיתון "ידיעות אחרונות". ב-1990, בעקבות השיר "מיכה שוב" שכתבה לזכר מיכה גרנית שנפל במלחמת יום הכיפורים קיים איתה יהודה אטלס ראיון ופרסם כתבה אודותיה, במוסף "שבעה ימים" ביום הזיכרון לחללי מערכות ישראל.
שאול ארלוזורוב
שאול ארלוזורוב (נולד ב-1930) הוא מומחה מים ישראלי, לשעבר סגן נציב המים ויושב-ראש אגודת מהנדסי המים בישראל.
בנו רותנברג
ביוגרפיה
רותנברג נולד בפרנקפורט ע"נ מיין, גרמניה, גדל בבית דתי והתוודע לארץ ישראל ולהיסטוריה של העם היהודי דרך ספריו של דובנוב. בעקבות הפיכתו לציוני, נטש את הדת, הצטרף לתנועת נוער ועלה לארץ ישראל ב-1933. בגיל 22 התגייס ליחידת ההגנה בירושלים, "הנודדת", שהייתה בפיקודו של יצחק שדה והם התיידדו. עם פרוץ מלחמת העולם השנייה התגייס לצבא הבריטי ושירת ביחידה המטאורולוגית של חיל האוויר המלכותי.
אנטוניו מוניוס מולינה
ביוגרפיה
הרומן הראשון שלו "בֵאָטוּס אילֶה או מותו וחייו של משורר" פורסם ב-1986. הוא מתאר עיירה דמיונית בשם מג'ינה המבוססת על עיר הולדתו באנדלוסיה, ומופיעה ביצירותיו המאוחרות יותר.
יחסי יפן–קוסובו
יחסי יפן–קוסובו הם יחסי החוץ שבין יפן לבין הרפובליקה של קוסובו. יפן הכירה בעצמאות קוסובו ב-18 במרץ 2008. היחסים הדיפלומטיים הרשמיים בין המדינות כוננו ב-25 בפברואר 2009. בשנת 1999, טרם קוסובו הכריזה על עצמאותה, שר החוץ היפני, יוהיי קונו, היה איש הממשל היפני הראשון שביקר בקוסובו. בשנת 2004, באירם רג'פי, ראש ממשלת קוסובו, ביקר ביפן.
זכויות להט"ב בניו זילנד
מעמד בחוק
ביולי 1974 חבר הפרלמנט הניו זילנדי ון יאנג הציג הצעת חוק בשם הצעת החוק לתיקון פשעים שהייתה הצעת החוק הראשונה שהציעה לבטל את ההפללה של קיו פעילות הומוסקסואלית גברית בין מבוגרים בהסכמה. האגודה לרפורמה בחוק ההומוסקסואלי, ארגון זכויות להט"ב בריטי, סיפק סיוע משפטי לפעילי זכויות הומוסקסואלים בניו זילנד באותה עת. ההצעה לא צלחה ואף ספגה ביקורת מצד ארגונים לזכויות הומוסקסואלים על קביעת גיל ההסכמה לא שוויוני בתוכנה שעמד על 21 שנים עבור זוגות הומוסקסואלים בניגוד לגיל נמוך יותר של 16 שנים לזוגות הטרוסקסואלים. לאחר מכן הצהירו ארגונים לזכויות הומוסקסואלים כי יסרבו לתמוך בהצעות חוק שלא יציגו גיל הסכמה שווה. הצעת חוק דומה שהוגשה על ידי חבר הפרלמנט וורן פרר ב-1979 נכשלה בקריאה פרלמנטרית ב-1980 עקב חוסר תמיכה מאותה הסיבה.
אינטרסקס
מאז נובמבר 2011, דרכונים ניו זילנדים זמינים עם מתאר מין "X" שלעיתים קרובות משומש על ידי אינטרסקסים. תעודות לידה זמינות עם מתאר מין "בלתי מוגדר" עבור תינוקות אינטרסקסים במידה ולא ניתן להקצות את מינם.
פוליטיקה
ג'ורג'ינה בייר הפכה לראש העיר הטרנסג'נדרית הראשונה בעולם כאשר הפכה לראש עיריית קרטרטון בין השנים 1995–1999. בבחירות הכלליות של 1999, הפכה בייר לחברת הפרלמנט הטרנסג'נדרית הראשונה בעולם בעודה פרשה מן החיים הפוליטיים ב-14 בפברואר 2007.
גומרוס
פפין שידך בין גומרוס לאשתו, אצילה בשם גוינמארי. השניים סבלו מקשיים בנישואין ולא היו להם ילדים. בהיעדרו, טפלה אשתו על משרתיו טענות שווא, ומנעה מהם את שכרם. בשובו הוא ניסה להתפייס עם אשתו ולפייס בינה לבין משרתיה, אך בסופו של דבר השניים נפרדו וגומרוס בחר בחיים של נזיר מתבודד בכפר קטן שנקרא ניבנסדונק.
מאוחר יותר, הקים עם רומולדוס את המנזר בלייר, שיהפוך מאוחר יותר לחלק מן העיר.
ההמנון ההומרי לדמטר
סיפור העלילה
דמטר שמעה את צרחות בתה ומיהרה בטירוף במרדף. במשך תשעה ימים היא לא אכלה אמברוזיה, לא שתתה נקטר, ואף לא התרחצה, היא שוטטה בארץ, מיואשת ובידה אחזה לפידים בוערים. הקטה שמעה את הצעקות של פרספונה, אבל לא יכלה להגיד לדמטר מי לקח את בתה. ביום העשירי, אל השמש הליוס, שראה הכל, הסביר לדמטר מה שקרה. הוא הוסיף כי היא אינה צריכה לקונן. אחיה האדס יהיה בעל טוב לבתה, שכן הוא אל גדול, שכאשר כוח אלוהי חולק לראשונה לשלוש דרכים נעשה למלך השאול.
פסטיבל המנגו הבין-לאומי
הפסטיבל מאורגן על ידי החברה לפיתוח התחבורה והתיירות בדלהי, בשיתוף פעולה עם הרשות לייצוא מזון מעובד וחקלאות, מועצת העיר ניו דלהי והמועצה הארצית לגננות בהודו.
לה (עיר)
תיירות
לעיר מגיעים בחודשי הקיץ המעטים תיירים רבים, ויש בה תשתית תיירותית מפותחת יחסית, הכוללת מלונות, אכסניות ומסעדות רבות, לצד שוק תוסס. רוב התיירים מגיעים לעיר על מנת לצאת לסיורים בכפרים ובמנזרים הבודהיסטיים ולטרקים בלדאק, בעמק זנסקאר ובעמק נוברה. בקרבת העיר נמצא מעבר ההרים קרדונג-לה, שנהוג לראות בו את מעבר ההרים הגבוה בעולם העביר לכלי רכב יבשתיים.
נוטוקולוסוס
נוטוקולוסוס (שם מדעי: Notocolossus) הוא סוג של דינוזאור זאורופוד ענק מענף טיטאנוזאוריה שנתגלה בפרובינציית מנדוסה בארגנטינה ותואר בינואר 2016. פירוש שמו "ענק דרומי". הוא חי בדרום אמריקה בתקופת הקרטיקון כ-86 מיליון שנים לפני זמננו. אורכו היה כ-24–28 מטר ומשקלו הוערך כנע בין 40 ל-60 טון, תלוי בשיטת ההערכה. המאובנים שנמצאו כוללים עצם הזרוע באורך 1.76 מטר, חוליות מהזנב, עצמות מאגן הירכיים ועצמות מכף הרגל.
לבאנטה
השנים הראשונות
במהלך מלחמת האזרחים נהרס אצטדיונה של לבאנטה, אך המועדון נותר על כנו. ב-1939 התאחדה לאבנטה עם מועדון ג'ימנסטיקו. בתחילה נקרא המועדון יוניון דפורטיבה לבנטה-גימנאסטיקו, לאחר מספר שנים שונה שמה ללבנטה יוניון דפורטיבה.
קירק דאגלס
קריירת משחק
בשנת 1955, הקים דאגלס חברה הפקה, "בראיינה תעשיות", אשר הפיקה בין היתר סרטים בהם שיחק, "דרך הזהב" 1957, ו"ספרטקוס" 1960. בשני הסרטים שיתף פעולה עם הבמאי סטנלי קובריק, שביים את הסרטים. דאגלס הפיק וכיכב בנוסף בקלאסיקה "הבודד הוא הגאה" 1962, ובסרט "שבעה ימים במאי" 1964, סרט בו שיתף פעולה עם הבמאי ברט לנקסטר איתו יצר שבעה סרטים נוספים.
שנות ה-70 - 2020
בשנת 1986 אירח דאגלס יחד עם אנג'לה לאנסברי את האירוע לרגל 100 שנים לפסל החירות, בו השתתפו המקהלה הפילהרמונית של ניו יורק אותה ניהל באותה התקופה זובין מהטה.
נישואים וילדים
דאגלס ואשתו הראשונה, דיאנה דיל, נישאו ב-2 בנובמבר 1943. לזוג נולדו שני בנים, השחקן מייקל דאגלס והמפיק ג'ואל דאגלס. הזוג התגרש לאחר 8 שנות נישואים בשנת 1951. לאחר שהתגרש פגש דאגלס בפריז את המפיקה אן ביידנס. היא ברחה מהנאצים אשר הגיעו לביתה שבגרמניה, ושרדה בכך שהעמידה את כישוריה הרב לשוניים בעבודה באולפני הקולנוע, היא עסקה בתרגומי סרטים ובין היתר גם לעברית. דאגלס שהגיע לפריז עקב צילומי הסרט "תאווה לחיים", התחבב על המפיקה הצעירה והשניים נישאו ב-29 במאי 1954. בשנת 2014 חגגו בני הזוג 60 שנה לנישואיהם באחוזת גרייסטון בבוורלי הילס. לשניים נולדו שני בנים, פיטר מפיק קולנוע ואריק שחקן קולנוע אשר נפטר ממנת יתר ב-6 ביולי 2004. בשנת 2017 הוציאו בני הזוג ספר ששמו "קירק ואנה: מכתבי אהבה, צחוק וחיים בהוליווד", אשר חשף מכתבים אינטימיים אותם חלקו במהלך השנים. לאורך נישואיהם היו לדאגלס מערכות יחסים שונות עם נשים אחרות כולל כמה מכוכבות הקולנוע הגדולות בהוליווד, אם כי לעולם לא הסתיר את בגידותיו מאשתו שקיבלה אותן והסבירה, "כאירופית הבנתי שזה לא מציאותי לצפות לנאמנות מוחלטת בנישואים". אן דאגלס-ביידנס נפטרה ב-29 באפריל 2021 בביתה בבוורלי הילס.
יחסו ליהדות
דאגלס ציין כי הנושא העומד בבסיסם של חלק מסרטיו, כולל "הלהטוטן" (1953), "הטל צל ענק" (1966) ו"זיכרון אהבה" (1982), הוא על יהודי שלא חושב על עצמו כאחד אך בסופו של דבר מוצא את יהדותו, בדיוק כמו סיפורו של דאגלס עצמו. הסרט "הלהטוטן" הוא הסרט ההוליוודי הראשון שצולם בישראל. מדינת ישראל שקמה כ-5 שנים לפני צילומי הסרט הייתה מדינה ענייה וחסרת משאבים באותו התקופה ועל זה דאגלס מספר בספרו: "העוני היה קיצוני, ואוכל כמעט שלא היה", אך הוא סיפר שבסופו של דבר נפלא להיות ברוב כיהודי בין יהודים.
טל סבוראי
ביוגרפיה
ב-2013 נבחר לנשיא האגודה הגאוגרפית הישראלית.
זיהוי וכימות דגמי צומח מנתוני לוויינים
דגמי הצומח לאורך החתך האקלימי שבין שפלת יהודה לצפון הנגב מושפעים מאוד משינויים במאזן המים בקרקע ועל כן יכולים לשמש מדד חשוב לתגובת צומח לשינויים אקלימיים. במסגרת עבודתו בחישה מרחוק של צומח עסק סבוראי יחד עם פרופ' שושני ופרופ' פרבולוצקי במיון טיפוסי צומח ובהערכת ביומסה עשבונית בתת-הפיקסל באמצעות נתוני הלוויין לנדסט ולוויין הראדאר האירופי ERS-2. מחקרים אלו נערכו במהלך שנות ה-1990 ופורסמו בראשית שנות ה-2000 בספרות החישה מרחוק הבינלאומית.
חוף אינגליש
ממערב לחוף אינגליש מצוי חוף בריאן, ומצפון לחוף אנגליש מצוי חוף ריימיל.
גילוי ומיפוי החוף
החוף התגלה ונסקר על הקרקע בשנת 1940, על ידי פין רון וקארל ר. אקלאנד.
לקריאה נוספת
• Walter R. Vennum & Jeffrey W. Nejedly (1990), Clay mineralogy of soils developed on weathered igneous rocks, West Antarctica, New Zealand Journal of Geology and Geophysics, 33:4, 579-584, https://doi.org/10.1080/00288306.1990.10421376
ניפוץ
נִפּוּץ, או קֵרוּד, הוא תהליך מכני בתעשיית הטקסטיל שבו מופרדות קבוצות לא מסודרות של סיבים המעורבבים זה בזה, ומסודרות לגליל או לסרט או סרטים של קבוצות סיבים המקבילים זה לזה. הסיבים המסודרים יכולים עתה לעבור לתהליך העיבוד הבא שהוא ייחודי לסוג המוצר הסופי: יצירת שכבת חומר מילוי, טוויית חוטים, או ייצור לבד. תהליך הניפוץ מאפשר גם ערבוב סוגי סיבים שונים וערבוב סיבים בעלי צבעים שונים בתהליך הייצור. בעת הערבוב, יוצר תהליך הניפוץ תערובת הומוגנית של הסיבים והצבעים השונים.
שרי לוין
פמיניזם ביצירתה
ביצירותיה של לוין קיימת בחירה ליצור ניכוס מודע לעבודות קנוניות שהן תמיד של יוצרים גברים לבנים המוכרים בעולם האמנות. זהו מהלך של בחירה מודעת להעביר את יצירותיהם של הגברים ניכוס וכך לערער על האוטוריטה הגברית דרך ביטול מושג המקוריות.
דואר מבוסס רשת
מטרת השירות היא לספק יכולת גישה נוחה ופשוטה לחשבון הדואר האלקטרוני מכל מחשב המקושר לרשת האינטרנט, ללא תלות בתוכנת דואר אלקטרוני המותקנת על המחשב המקומי (כדוגמת Microsoft Outlook), וללא צורך להתקין ולהגדיר תוכנה כזו.
ראו גם
פרוטוקולי דואר אלקטרוני:
מסדר העיט השחור
תיאור העיטור
הסמל נענד באמצעות אבנט על גבי סרט חזה או שרשרת. הסרט היה בצבע כתום ונענד מהכתף השמאלית אל המותן הימנית, כאשר סמל המסדר מונח על המותן. השרשרת, בת 24 חוליות העשויות בתבנית האותיות FR היוצרות צלבים, נענדה על הצוואר. הסמל הוצג באמצע מדליון בו טבוע מוטו המסדר: Suum Cuique (לטינית: "לכל אחד לפי זכויותיו") שנתלה ממרכז השרשרת.
פול סריזייה
תנועת הנאבי
הוא בילה את החורפים בפריז, ועבד עם חברו, מייסד התיאטרון דה ל'אובר. אמני הנאבי, כולל סריזייה, עבדו על תפאורות ותלבושות של התיאטרון הסימבוליסטי. בעבודות אלו הביעו האמנים את האידיאלים והסינתזה שלהם באמצעות מספר אמצעי ביטוי.
נפטא חברה ישראלית לנפט
היסטוריה
נפטא התאגדה בישראל ב-2 בפברואר 1956. החברה הוקמה ביוזמתן של מספר קבוצות משקיעים שכללו את "מקורות", "ישראל דוולופמנט קורפוריישן" (חברת בת של "אמפל - אמריקן ישראל קורפוריישן"), "חברת העובדים" וקבוצת משקיעים פרטיים בראשות גרשון גורביץ, במטרה לחפש, להפיק ולמכור נפט וגז טבעי בישראל. את הקמת החברה ליווה ויכוח פוליטי על הרכב המשקיעים ועל שטח הזיכיון שתקבל. מיד עם הקמתה החלה בביצוע קידוחים לחיפוש נפט באזור אשקלון, עין גדי, סדום וחלוצה.
במהלך 2019 נפטא ביצע הצעת רכש למחיקת מניות חברת הבת "ישראמקו אינק", העוסקת בחיפושי נפט בארצות הברית, מהמסחר בנאסד"ק. בעקבות הצעת הרכש הוגשה תובענה ייצוגית נגד החברה בטענה שההנהלה השמיטה מידע מהותי בנוגע למיזוג מהמשקיעים טרם ההצבעה על המיזוג.
80,000 שעות
עקרונות
הארגון מדגיש כי יש לשקול גם דרכים עקיפות להשפיע על הסביבה, דוגמת השתכרות לשם נתינה (להרוויח משכורת גבוהה במסלול קריירה נורמטיבי, ותרומה של חלק גדול ממנה), וכן דרכים ישירות, דוגמת מחקר מדעי או השפעה על מדיניות ציבורית.
ביקורות וקבלה
ההמלצה של 80,000 שעות על השתכרות לשם נתינה, הנוהג לפיו כדאי לאדם להרוויח משכורת גבוהה במסלול קריירה נורמטיבי, ותרומה של חלק גדול ממנה לעמותות קוסטאפקטיביות. המלצה זו התקבלה בספקנות. בירחון, Oxford Left Review, פיט מילס טען שמכיוון שקשה לכמת את הסבירות לחולל שינוי חברתי, 80,000 שעות מוטות לשיטות הניתנות לכימות, כמו השתכרות לשם נתינה.
לאורך פעילותם, 80,000 שעות הפחיתו את תמיכתם בהשתכרות לשם נתינה לטובת מסלולים חלופיים כמו מחקר, הסברה או רפורמה במדיניות, והחלו להמליץ לעבוד על בעיות שפתירתן קשה יותר לכימות.
אולימפיאדת השחמט 1992
אולימפיאדת השחמט ה-30 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה במנילה, שבפיליפינים, בין 7 ביוני ל-25 ביוני 1992.
נבחרת ישראל
הנבחרת זכתה במקום ה-11.
Smells Like Teen Spirit
גרסאות כיסוי
טורי איימוס, The Bad Plus, פול אנקה ווירד אל ינקוביץ' ביצעו גרסאות כיסוי של השיר. קוביין הודה כי אהב מאוד את ביצועו של ינקוביץ', שהיווה פרודיה על העובדה שמילות השיר לא היו מובנות בגלל העובדה שאפקטים קוליים רבים הוספו אל השיר, ובגלל סגנון ההגשה של קוביין. קוביין כינה את ינקוביץ' "הדבר הקרוב ביותר לפאנק רוק שקיים באמריקה", ואילו נובוסליץ' טען מאוחר יותר כי חברי הלהקה הבינו שהגיעו למעמד של כוכבי רוק רק לאחר שווירד אל ינקוביץ' ביצע שיר שלהם.
השיר בוצע לראשונה בהופעה חיה ב־17 באפריל 1991 בסיאטל.
האיש האחרון בעולם (סדרת טלוויזיה)
האיש האחרון בעולם (באנגלית: The Last Man on Earth) היא סדרה קומית פוסט-אפוקליפטית בכיכובו של ויל פורטה, אשר גם כתב את הסדרה. הפרק הראשון עלה לשידור ברשת פוקס ב-1 במרץ 2015. הסדרה בוטלה ב-10 במאי 2018 אחרי 4 עונות שהסתיימו עם קליף האנגר שהותיר את העלילה ללא סיום.
הפקה
הסדרה מתבססת על כתיבה של פיל לורד וכריסטופר מילר, אשר היה להם רעיון לסרט באורך מלא. ובעזרת שיתוף הפעולה מצד ויל פורטה אשר "לקח את הכתיבה לכיוון שלו" יצרו את הסדרה. פורטה הושפע חלקית מתוכנית הדוקו "העולם אחרי האנושות" ומהסרט "להתחיל מחדש".
שוגאבייבז
2005–2006: Taller in More Ways והצלחה בינלאומית
אמל ברבה הצטרפה ללהקה בסוף דצמבר, ונערכה הקלטה מחודשת לשיר "Red Dress". בעריכה החדשה, הוחלפו הקולות של בואנה בקולות של ברבה. השיר יצא כסינגל השלישי מתוך האלבום, ונכנס למקום הרביעי במצעד הפזמונים הבריטי. קולה של בואנה הוחלף בקולה של ברבה בשלושה משירי האלבום, ושלושה שירים חדשים שהייתה שותפה לכתיבתם נכנסו לעריכה המחודשת של האלבום הרביעי, שהגיע למקום ה-18 במצעד הבריטי.
2008–2009: Catfights and Spotlight
אחרי שסיימו את מסע ההופעות האחרון שלהן, "Change Tour", הן חזרו לאולפן ההקלטות והחלו לעבוד על האלבום השישי שלהן, "Catfights and Spotlights", שיצא באוקטובר 2008. באוקטובר 2008 יצא הסינגל הראשון מתוך האלבום, "Girls", הגיע למקום השלישי במצעד הפזמונים הבריטי. האלבום הגיע למקום השמיני במצעד מכירות האלבומים הבריטי. הסינגל השני והאחרון מהאלבום, "No Can Do", יצא בדצמבר והגיע למקום ה-23 בבריטניה.
טרייסי לורדס
התרמית
זמן קצר לאחר מכן דיגמנה עבור מגזינים פורנוגרפיים, הידוע שבהם הוא המגזין פנטהאוז. לורדס הייתה "נערת האמצע" של גיליון ספטמבר 1984, שהיה אחד הגיליונות הנמכרים ביותר בהיסטוריה של המגזין, בזכות תמונות העירום של מיס אמריקה דאז ונסה ויליאמס, שצולמו בתחילת קריירת הדוגמנות שלה ופורסמו בגיליון זה. הגיליון כלל גם תמונות עירום של לורדס, ועם חשיפת התרמית הגיליון הפך לשנוי במחלוקת וכיום הגיליון המקורי אסור להחזקה בארצות הברית, כיוון שהוא נחשב לפורנוגרפיית ילדים (כמו כמעט כל סרטי הפורנוגרפיה בהם השתתפה).
התחלה חדשה
לאחר הפרשה, לורדס עברה לשחק בסרטי מיינסטרים הרבה פחות פרובוקטיביים והופיעה במספר סרטי בי מובי. בגיל 18 החלה לורדס ללמוד במכון לי סטרסברג לתיאטרון ולקולנוע, וזמן קצר לאחר מכן כיכבה בסרט "Not of This Earth". ב-1990 השתתפה בסרטו של ג'ון ווטרס "נער שוליים" ("Cry Baby"), לצדו של ג'וני דפ. ב-1994 חזרה לעבוד פעם נוספת עם ג'ון ווטרס, ושיחקה לצדה של קתלין טרנר בסרט "אמא סדרתית". ב-1998 שיחקה בסרט "בלייד", בכיכובו של וסלי סנייפס. בשנת 2008 עוררה הדים כשהופיעה (בתפקיד באבלס) בסרטו של קווין סמית', "זאק ומירי עושים פורנו", שכן לורדס כבר התנערה מעברה בפורנוגרפיה וכן משום שבסרט היא מופיעה לצדה של קייטי מורגן (בתפקיד סטייסי), בעצמה שחקנית פורנוגרפיה.
בנוסף להשתתפותה בסרטים, לורדס הופיעה גם בתפקידי אורח בסדרות טלוויזיה רבות, בהן "נשואים פלוס" (2 פרקים), "מקגייוור", "הרקולס", "בנות גילמור", "ויל וגרייס" ו"רוזאן". תפקידים קבועים ומשמעותיים יותר היו לה בסדרות "מלרוז פלייס" (שם גילמה את ריקי), "פרופיילר" (בתפקיד שרון לשר), ובסדרת המדע הבדיוני בהפקתו של פרנסיס פורד קופולה, "הגל הראשון", שם גילמה את דמותה של ג'ורדן ראדקליף.
מריה רייכה
ביוגרפיה
ב-1932 החלה לעבוד כאומנת וכמורה לילדיו של הקונסול הגרמני בקוסקו שבפרו. ב-1934 איבדה אחת מאצבעותיה עקב נמק. באותה שנה, עם תום החוזה, עברה ללימה, בירת פרו ועבדה בעבודות מזדמנות כמורה לשפות וכמתורגמנית של ספרי מדע. החל מ-1937 עסקה גם בעבודת שחזור בדים היסטוריים במוזיאון הלאומי לארכאולוגיה, אנתרופולוגיה והיסטוריה של פרו בלימה. כשפרצה מלחמת העולם השנייה החליטה שלא לחזור לגרמניה.
בריאותה של רייכה התדרדרה במשך השנים. היא הייתה מוגבלת לכיסא גלגלים, סבלה ממחלות עור, ואיבדה את יכולת הראייה, בשנותיה האחרונות סבלה גם ממחלת פרקינסון.
קווי נסקה
תאוריות
קווי נסקה נתגלו בשנות ה־20 של המאה ה־20 כשהחלו טיסות מסחריות סדירות מעל מדבר נסקה. משנת 1940 החל הארכאולוג האמריקאי פול קוסוק (Paul Kosok) את המחקר הרציני הראשון של הקווים. לקוסוק הצטרפה החוקרת מריה רייכה (Maria Reiche) מגרמניה, ומאז ועד מותה בשנת 1998 עסקה רייכה במדידת הקווים ובתיעודם, בפרסומם ברחבי העולם ואף הביאה להכרזת המקום כאתר מורשת עולמית בידי אונסק"ו.
פול שריידר
קריירה
בשנת 2007, עמד בראש חבר השופטים של פסטיבל הסרטים הבינלאומי בברלין.
פשאסניש
יהודי פשאסניש
בתחילת המאה ה-20 נמנו בעיר 3,554 יהודים, שהיוו רוב בקרב תושביה. במהלך הכיבוש הרוסי של העיר בתחילת מלחמת העולם הראשונה, גירשו אלו את כל יהודיה ליישובי הסביבה. עם כיבוש העיר בידי הגרמנים, שבו אליה חלק קטן מיהודיה. בין מלחמות העולם נמנו בעיר 2,158 יהודים, למעלה משליש מתושביה. בסיוע הג'וינט השתקמה במעט הקהילה בעיר, ובשנים אלה התקיימה בה פעילות של המפלגות הציוניות, של הבונד ושל אגודת ישראל. במהלך שנות השלושים של המאה ה-20 סבלו יהודי העיר מהתנכלויות אנטישמיות גוברות והולכות כלפיהם מצד שכניהם הפולנים.
קנת' סטיוארט
ביוגרפיה
ב-15 באוקטובר 1939 הוא הועלה לדרגת קולונל, ומונה למפקד המכללה הצבאית המלכותית של קנדה. ב-13 במרץ 1941 הוא מונה לסגן מפקד צבא היבשה הקנדי, והחזיק בתפקיד עד 13 בדצמבר של אותה שנה. לאחר מכן מונה למפקד צבא היבשה הקנדי, עד 26 בדצמבר 1943 עת מונה למפקד הארמייה הקנדית הראשונה - הכוח הצבאי הקנדי הגדול ביותר שהוקם בהיסטוריה. הוא פיקד על הארמייה עד 20 במרץ 1944, עת העביר את הפיקוד להארי קריראר. תחת פיקודו הארמייה לא השתתפה בקרבות. לאחר מכן מונה לראש מטה הכוחות הקנדיים בבריטניה, והחזיק בתפקיד עד 11 בנובמבר של אותה שנה.
מתנדבי היישוב לצי המלכותי הבריטי
הגיוס
קפטיין ליידקר מיהר לענות על מכתב זה למחרת היום והוא מודיע לצערו עדיין אין תזוזה בעניין זה במפקדת הצי באלכסנדריה. יש להניח כי הגורמים פרו ערביים במטה הכללי בקהיר וממשלת המנדט עשו מאמצים כדי לבטל את הגיוס כליל כי במכתב אל משה שרת מ-8 באוגוסט 1942 מודיע לידיקר כי מפקד הצי באגן המזרחי של הים התיכון ביקש להודיע על דחיית הגיוס של יהודים ארץ ישראלים לצי הבריטי מבלי לנקוב בתאריך.
בסיסי הצי שבהם שירתו מתנדבי היישוב
בסיס סנדרס - HMS Sanders: לא רחוק מאסמאעיליה. טיפל בכלי נחיתה וכלים קטנים. שירתו בו מאה אנשי צי, מתוכם שלושים יהודים.
בסיס קנופוס - HMS Canopus: בסיס מגורים לבעלי המקצוע בנמל אלכסנדריה היו בו בריטים ויהודים.
בסיס פניקס - HMS Phoenix: בסיס זרוע האוויר של הצי (FAA) פניקס (Phoenix) הגיעו שני מתנדבים לקורס טיס של הצי, כאשר אימון הטייס עצמו היה צריך להתרחש באנגליה או בארצות הברית.
שירות בסיירת HMS Ajax
ראובן בראון שהיה ספק לאוניות הצי ושירת בבסיס חיפה צורף לקראת סוף שירותו לסיירת אהמ אג'קס אשר צוותה השתתף במרדף אחר אוניית המערכה זוטא אדמירל גרף שפה בקרב נהר לה פלטה טרם שירת באנייה. שירת כשנתיים עד שנדרש להשתתף עם הצוות בתרגול השתלטות על אניות מעפילים. משסרב בשל היותו יהודי, הורד מהסיירת והוחזר ארצה. מאוחר יותר, לכדה סיירת זאת את אקסודוס (אוניית מעפילים)).
קשרים עם הקהילה היהודית ופעילות פנאי
מועדון "מנורה" שכן לא הרחק ממועדון "התקווה", ושימש כמסעדה לחיילים היהודים וכמקום מנוחה וקריאה. "מועדון הצי". "The Fleet Club" היה אחד ממתקני הבידור הגדולים באזור. המועדון השתרע על עשרות דונמים וגינתו בלבד שירתה כ-2000 איש. הבניינים כללו אולמי הופעות, קונצרטים, מפגשים וסרטים. היו שם ספריות, מסעדות ושירותי מלון ורחצה. בין באי המועדון היו ימאים דרום-אפריקאים, אוסטרלים, ניוזילנדים, קנדים, הודים, ארצישראלים ובריטים.
תרומת המתנדבים להקמת ציי ישראל
אל"ם יוסף (ג'ו) נוביק הקים וניהל את מספנת חיל-הים בשנותיה הראשונות. תפקידו היה בעקבות שירותו ב-RN והכשרת אוניות מעפילים עבור חיל הים. חזונו היה הקמת בית ספר להכשרת נוער למקצועות המספנה השונים למרות הקשיים בהגשמתו.
זאב הים שנשלח לאירופה כשליח הרכש של חיל הים, רכש את סירות הנפץ שהטביעו את אניית הדגל של הצי המצרי האמיר פארוק. עשר שנים קודם, היה ראש מחלקת השיט של בית הספר הימי בחיפה, לימים בית הספר לקציני ים עכו ע"ש כ"ג יורדי הסירה.
רובין הוד (סרט, 2010)
עלילה
הסרט מתמקד בשתי חזיתות- הראשונה היא מלחמתה של העלמה מריאן ויתר תושבי לוקסלי לשרוד בצל המצב הקשה, הנגרם בעיקר עקב המיסים המעיקים שמטיל "ג'ון ללא ארץ", מלך אנגליה. החזית השנייה היא מזימתו של פיליפ מלך צרפת הזומם לכבוש חלקים נרחבים מאנגליה. לשם כך הוא נעזר בגודפרי, אציל אנגלי הזוכה לאמונו של המלך ג'ון, המנסה לגרום לברונים האנגלים, בעיקר ברוני הדרום, למרוד כנגד מלכם.
גלודני
דמוגרפיה
כ־60% מאוכלוסיית העיר הם מולדובנים או רומנים, כ־28% הם אוקראינים, כ־10% הם רוסים והשאר אחרים.
Explosions in the Sky
חברי הלהקה מנגנים על שלוש גיטרות חשמליות (לעיתים הסולן מייקל ג'יימס מחליף את גיטרתו החשמלית בגיטרת באס) וסט תופים.
ערן אלינב
אקדמיה
בשנת 2009 אלינב סיים תואר דוקטור באימונולוגיה ממכון ויצמן למדע, בהנחיית זליג אשחר, לאחר פיתוח גישה חדשנית להנדסה גנטית של תאים חיסוניים נוגדי דלקת chimeric antibody receptor regulatory T cell therapy (CAR-Treg therapy), כטיפול במחלות מעי דלקתיות ואוטואימוניות.
מחקר
אלינב פיתח התערבויות מותאמות אישית המערבות את המיקרוביום, כולל תזונה מותאמת אישית, פרוביוטיקה מותאמת אישית , טיפול בתוצרי חיידקים המכונה "פוסט-ביוטיקה" , טיפול אנטי חיידקי על ידי נגיפים תוקפי חיידקים מסוג Phage , השתלת צואה עצמית , השתלת חיידקי נרתיק (VMT - Vaginal Microbiome Transplantation)  והתערבויות המכוונות כנגד תאי המעי עצמם.
משפחתו
אלינב נשוי לד"ר הילה אלינב, רופאה בכירה ומנהלת המרכז לרפואת איידס בבית החולים הדסה עין כרם. לזוג שלושה ילדים, שירה, עמרי וענבל. שירה היא כדורגלנית המשחקת בנבחרת ישראל ובקבוצה בקנזס. את זמנו הפנוי הוא מקדיש לריצות למרחקים ארוכים, ספורט ימי ולטיולים.
KDE Plasma 5
מערכות החלונות
פלזמה 5 משתמשת במערכת מערכת החלונות X, ותמיכה ב־Wayland נמצאת בפיתוח. תמיכה ראשונית עבור Wayland הייתה זמינה בגרסה 5.4. תמיכה יציבה עבור שימוש בסיסי סופקה בגרסה 5.5 (דצמבר 2015). מנהל חלונות KWin מהווה חלק אינטגרלי של המערכת.
הוצאות לאור
הוצאות לאור של גרסה עם תכונות חדשות מוצאות לאור כל ארבעה חודשים (עד 5.8 כל שלושה חודשים) והוצאות לאור של תיקונים באגים יוצאים לאור בחודשים שבין לבין. בעקבות גרסה 5.8 LTS (תמיכה לטווח ארוך), KDE מתכננת לתמוך בכל גרסה חדשה של LTS (תמיכה לטווח ארוך) במשך 18 חודשים עם תיקוני באגים, בעוד הוצאות לאור חדשים עם תכונות חדשות ימשיכו לצאת.
אנטון צ'ופקוב
מדליית ארד אולימפית
באולימפיאדת ריו דה ז'ניירו (2016) זכה צ'ופקוב במדליית ארד במשחה ל-200 מטר חזה בתוצאה של 2:07.70 דקות, אחרי דמיטרי בלנדין מקזחסטן (2:07.46 דקות) וג'וש פרנוט מארצות הברית (2:07.53 דקות). נוסף לכך, הוא סיים במקום רביעי במשחה שליחים 4x100 מטר מעורב בתוצאה של 3:31.30 דקות. הוא קבע ב"זינוק שליחים" תוצאה של 59.10 שניות.
קריסטן שאל
בטלוויזיה
ב-13 במרץ 2008 הופיעה לראשונה כ"פרשנית מיוחדת" בתוכנית הדיילי שואו של קומדי סנטרל, היא הוצגה לעיתים קרובות בהופעות חוזרות כ"כתבת נושאי נשים בכירה" של צוות החדשות.
כמדבבת
ב-2022 הופיעה ככוכבת אורחת בסדרה "סקובי-דו ונחש מי?" בפרק "בית החולים הרדוף האיום של ד"ר פיניאס פרג!"
Staying Alive
Staying Alive הוא סינגל של המפיק המוזיקלי האמריקאי די ג'יי חאלד בהשתתפות הראפר הקנדי דרייק והראפר האמריקאי ליל בייבי, מתוך אלבום האולפן ה-13 של די ג'יי חאלד, God Did. השיר יצא לאור ב-5 באוגוסט 2022, על ידי חברות התקליטים וי דה בסט מיוזיק ואפיק רקורדס כסינגל המוביל מתוך האלבום. השיר מכיל אינטרפולציה מתוך "Stayin' Alive" של בי ג'יז.
יחסי לבנון–צ'ילה
היסטוריה
היחסים בין צ'ילה ללבנון היו מוגבלים במהלך מלחמת האזרחים בלבנון. בשנת 1997 ביקר סגן שר החוץ הצ'יליאני, מריאנו פרננדז, בלבנון כדי לחזק את הקשרים הדו-צדדיים, הפוליטיים והכלכליים בין שתי המדינות. ב-1998 חנכה משלחת כלכלית צ'יליאנית משרד סחר במזרח התיכון בביירות. בראש המשלחת עמד ראש מחלקת המזרח התיכון ואפריקה במשרד החוץ הצ'יליאני. המשלחת כללה גם קבוצה של אנשי עסקים צ'יליאניים שייצגו את התחומים הכלכליים השונים במדינה.
הסכמים דו-צדדיים
שתי המדינות חתמו על כמה הסכמים כגון אמנה לשלום וידידות (1950); הסכם לשיתוף פעולה תרבותי (1955); הסכם לשיתוף פעולה כלכלי וסחר (1997) והסכם לקידום והגנה על השקעות (1999).
איוואן דוברונראבוב
איוואן דוברונראבוב (ברוסית: Иван Фёдорович Добронравов; נולד ב-2 ביולי 1989) הוא שחקן קולנוע וטלוויזיה רוסי.
הבנאי מנולה (בלדה)
הבנאי מנולה (ברומנית: Meşterul Manole) היא בלדה עממית רומנית. הבלדה נחשבת לאחת היצירות החשובות ביותר של הפולקלור העממי הרומני. המשורר וסילה אלכסנדרי ליקט אותה והעבירה בכתובים.
לירז צ'רכי
בתיאטרון
צ'רכי שיחקה בהצגות התיאטרון "רמבטיקו" ו"עיר הנפט" בתיאטרון חיפה וכן בתיאטרון הקאמרי. ב-2006 השתתפה בהצגת התיאטרון "ברנשים וחתיכות" בתפקיד שרה.
בטלוויזיה
ב-2011, 2014 ו-2017 שיחקה את חברתו של אדם (תום אבני) שלימים התחתנו, כנרית, בסדרה "סברי מרנן" של קשת.
חיים אישיים
בספטמבר 2004 נישאה צ'רכי למוזיקאי זיו קוז'וקרו (קוז'ו). בשנת 2010 השניים התגרשו. ב-10 במאי 2013 נישאה בשנית, לשחקן תום אבני. ב-1 בנובמבר 2013 נולדה בתם הבכורה וב-11 באפריל 2018 נולדה בתם השנייה.
איתם (פירושונים)
{{פירושונים|
יקי דולף
ביוגרפיה
דולף נולד וגדל ביפו. התגייס לצה"ל בשנת 1994, התנדב לחטיבת הצנחנים ושובץ בגדוד 890. שירת כלוחם בגדוד. לאחר קורס קציני חי"ר שב לגדוד 890 ושימש כמפקד מחלקה. בהמשך שירת כסגן מפקד הפלוגה המסייעת. לאחר מכן מונה למפקד פלוגת מסלול. בהמשך מונה למפקד הפלוגה המסייעת בגדוד 890, והוביל אותה בלחימה בדרום לבנון, בזמן הנסיגה מלבנון ובתחילת האינתיפאדה השנייה. בגמר תפקידו עבר ליחידת דובדבן שם מונה לסגן מפקד היחידה. בהמשך שירת כקצין אג"ם של חטיבת הצנחנים, בין היתר במהלך מלחמת לבנון השנייה. לאחר מכן יצא ללימודים בפו"ם.
פר גסל
ביוגרפיה
נכון ל-2009, גסל נשוי לאוֹסָה ולהם בן אחד.
לורד אוף דה לוסט
היסטוריה
בפברואר 2014 עזב המתופף כריסטיאן שלהורן את הלהקה והוחלף על ידי טוביאס מרטנס. במרץ 2015 יצא לאור האלבום האקוסטי "Swan Songs", שהגיע למקום ה-34 במצעדי ה-GfK אנטרטיינמנט.
אביגדור לואיזאדא
אביגדור רֶנצו לוּאיזָאדָא (נכתב גם לואיזאדה, לואיזדה; Avigdor Renzo Luisada; 27 באוקטובר 1905, פירנצה, איטליה – 19 ביולי 1987, ישראל) היה צייר ומאייר ישראלי יליד איטליה.
אביעזר יערי
אביעזר יערי  (נולד ב-24 בפברואר 1930) הוא איש צבא ישראלי, שסיים את שירותו בצה"ל בדרגת אלוף. שירת באמ"ן כראש ענף סוריה בתקופת מלחמת יום הכיפורים, מפקד חטיבת המחקר ומפקד המכללות הצבאיות.
משפחתו
ליערי 3 בנות, היה נשוי לסוניה, אם בנותיו. נישא בשנית לד"ר איה לופט (1936–2015), רופאה וטרינרית, בתם של צבי וגרדה לופט.
רחל מילשטיין
רחל מילשטיין (נולדה ב-1946) היא פרופסור אמריטה בחוג ללימודי האסלאם והמזרח התיכון באוניברסיטה העברית בירושלים. מחלוצות המחול המזרחי בישראל ועוסקת בהוראתו.
חייה ופועלה
משמשת מרצה לאומנות האסלאם בחוג ללימודי האסלאם והמזרח התיכון משנת 1980. ב-2007 מונתה לפרופסור חבר, בשנת 2008 כיהנה כראש המכון ללימודי אסיה ואפריקה, ב-2009 מונתה לסגנית דיקן הפקולטה למדעי הרוח (לענייני הוראה). עשתה שבתונים בפריז, באיסטנבול ובאוניברסיטת הרווארד. לימדה באוניברסיטה לשפות אוריינטליות בפריז ובאוניברסיטת בן-גוריון בנגב. בשנת 1995 אצרה תערוכה בשם "חותם שלמה" במוזיאון מגדל דוד ואף הוציאה ספר בשם זה.
ספורי נביאים והתנ"ך באמנות האסלאמית
מילשטין מציגה את סיפורי התנ"ך השונים מהאדם ועד ישו בתקופות השונות, לפי האידאולוגיות המשתנות. אדם הראשון למשל הוא דוגמה לסוג שאלה שקיימת בכל תרבות והיא: איך נברא העולם? מי היה האדם הראשון שנברא? מה הוא היה ? מה עשה כשנברא ? ובמקרה הזה כמו הרבה מקרים של סיפורים תנ"כיים, מיזג האסלאם בין המיתולוגיה התנ"כית למיתולוגיה הפרסית הזורואסטרית הקדומה, שהיא שונה מהסיפור התנ"כי. כך יצא שאדם וחוה לאחר שנבראו הוכנסו לגן עדן ושם נתנו להם בגדי מלכות וכתרים והושיבו אותם על כס המלכות. כלומר – אדם איננו רק האיש הראשון, אלא גם המלך הראשון, שאיבד את מלכותו בגן עדן ואת חיי הנצח בעקבות החטא. מהי מהותו של החטא? גם פה ישנם מרכיבים מהסיפור התנ"כי של אכילת פרי אסור ומרכיבים פרסיים של מאבק נצחי, של כוחות הרוע נגד אלוהות האור. כל ההיבטים הללו מופיעים בציורים שבהם רואים למשל את אדם וחווה לבושים כמלכים ויושבים על כס המלכות וכל המלאכים משתחווים להם, זולת השטן. אחר שאדם וחווה חטאו, הסתלקו מהם כל סממני המלכות ורק אז הם היו ערומים ולבשו עלים. בציורים רואים אותם מגורשים מגן-עדן על ידי אנשים אחרים. מה שמרמז שהיו עוד אנשים בגן-עדן. כלומר שהייתה איזו ממלכה שהאדם היה המלך שלה.
חותם שלמה – ח'אתם סולימאן
זהו ספר שראה אור ב-1995 כקטלוג של תערוכה שאצרה מילשטיין, בו היא ניסתה להראות את הקשרים התרבותיים והאמנותיים בין האסלאם, היהדות והנצרות דרך סמל שהיום אנחנו קוראים לו מגן דוד ובעבר קראו לו חותם שלמה והוא מייצג גם את מלכות השמיים, גם את מלכות הארץ, גם מאגיה וגם מדעים.
מחקרים נוספים
נושאים נוספים אותם חקרה מילשטיין הם תאורי ירושלים באמנות האסלאמית, בעיקר בהר הבית ובתיאורים של מקומות קדושים ועל דרך העלייה לרגל למכה. כעת היא מתעסקת יותר בניתוח השפה האומנותית של הציור הפרסי.
מסמכי פנדורה
בדומה להדלפת מסמכי פנמה, בה הודלפו כ-11.5 מיליון מסמכים, המידע עובד על ידי ארגון התחקירנים הבין-לאומי בשיתוף מאות עיתונאים מ-117 מדינות. בתחקיר הבין-לאומי נותחו 11,903,676 קבצים, בנפח דיגיטלי כולל של 2.94 TB, שמקורם ב-14 חברות המספקות שירותים במקלטי מס, כגון פנמה, דובאי, מונקו, שווייץ ואיי קיימן. מתוכם היו כ-6.4 מיליון מסמכים פשוטים, 2.9 מיליון תמונות, 1.2 מיליון התכתבויות דואר אלקטרוני, 470 אלף תרשימים וכ-900 אלף סוגי קבצים אחרים.
הוזכרו בהם מעל 100 מיליארדרים, 29,000 חשבונות בנק, 35 מנהיגים ו-330 אנשי ציבור. בנוסף, נחשפו פרטיהם הכלכליים של שרים, שופטים, ראשי ערים, גנרלים וידוענים. מרבית המסמכים הם מהשנים 1996 עד 2020, אך חלקם גם החל מ-1970. תוכן המסמכים כולל רשומות של חברות, תעודות מניות, דוחות כספיים, נכסים, ותיעוד צעדים משפטיים.
חיים רמון ומרטין שלאף
בשנת 2016 חובות חברת "Bigova Bay Doo" הצטברו לכדי 52 מיליון אירו. בעקבות כך, שלאף מכר את החברה המפסידה לחברה "DLN.RM" מקפריסין - חברה שאחד ממחזיקי מניותיה היה מני ויצמן, מכר של שלאף וחיים רמון.
תחנת הרכבת הקלה גבעת התחמושת
על התחנה
למרות סמיכות התחנה למזרח ירושלים, שימוש תושבי מזרח ירושלים בה אינו מרובה.
פיגועי טרור בתחנה
ב־8 באוקטובר 2015 אירע פיגוע דקירה בתחנה. אזרח אחד נפצע באופן קשה.
פוני
מקורם של סוסי הפוני בסוסי פרא קטנים פיזית שרעו בסביבתם הטבעית, בויתו על ידי האדם, ומאפייניהם הושבחו על ידי הרבעה מתוכננת. ביות סוסי הפוני נעשה למטרות מגוונות, במיוחד באזור האיים הבריטיים. הסיבה להשבחת סוסי ה"פיט - פוני", (Pit pony), למשל, הייתה לצורך שימוש בהם במכרות פחם, עד המאה ה-20, עקב מידותיהם הקטנות וחוזקם הפיזי. בזכות מידותיהם הם יכלו לעבור במערות צרות ונמוכות יחסית, תוך נשיאת משא על גבם.
טוגבה דנישמאז
סגנית אלופת אירופה עד גיל 23
באליפות אירופה עד גיל 23 שנערכה ביבלה, שוודיה בשנת 2019 זכתה דנישמאז במדליית כסף בקפיצה משולשת בתוצאה של 13.85 מטר, אחרי דיאנה זגאינובה מליטא (13.89 מטר) ולפני ויאלטה סקברצובה מבלארוס (13.79 מטר).
נבחרת יוון בכדורגל
יורו 1980
במשך שנים רבות נחשבה יוון לנבחרת חלשה יחסית באירופה. יוון החלה להתחרות בטורנירי מוקדמות לטורנירים החשובים כבר בשנת 1934, אולם רק ב-1980 הצליחה לראשונה להעפיל לטורניר גמר.
יורו 2008
יוון נכשלה בניסיונה להעפיל למונדיאל 2006, בפעם השלישית ברציפות, אולם הצליחה להעפיל ליורו 2008 בניסיון להגן על תוארה. יוון סיימה ראשונה בבית המוקדמות לפני, , , , ו עם מאזן של עשרה ניצחונות, תיקו והפסד. בטורניר הגמר הפסידה יוון בכל משחקיה, לשוודיה, לרוסיה ולספרד, וסיימה במקום האחרון בשלב הבתים ללא נקודות.
יונתן מילר
ביוגרפיה
במהלך שהותו בישראל הקליט והופיע עם אמנים רבים, כדוגמת שולי נתן, סוזי מילר, סמיר שוקרי, מירל רזניק, מורן מגל, ויוסי לב, ובמשך תקופה קצרה הופיע עם שלמה בר ו"הברירה הטבעית" בתוכניתם 'ברכת הלבנה'. ניגן עם להקת "הפונדקאים" מסוף שנת 1981 ועד לשנת 2002, עת התפרקה הלהקה. בסוף שנות ה-80 עזב את הלהקה באופן זמני לטובת השתתפות בהרכבים המצליחים "כמו צועני" ו"הופה היי" יחד עם יגאל בשן ועוזי חיטמן, ובשנת 1991 השתתף בקדם אירוויזיון 1991, כחלק מההרכב "להקת שיר" שהגיע למקום השלישי עם השיר "כל שנה".
שטן
בקוראן
הקוראן מתאר את איבליס כאחד מבני השדים (בערבית: الجنّ (אל-ג'ן), ראה סורה 18, אלכהף / 50), אשר נברא מאש (סורה 38, צ. / 76). במקומות אחרים הוא מתואר כאחד מן המלאכים.
הלן הייז
קריירה
ב-1935 היא חזרה לברודוויי, והופיעה במחזה "Victoria Regina" לצידו של וינסנט פרייס. ב-1953 הייתה הראשונה שזכתה בפרס ע"ש שרה סידונס, וב-1969 זכתה בו בשנית. הייס שבה להוליווד בשנות ה-50, ושיחקה בסרטים כדוגמת "My Son John" ו"אנסטסיה" - עליו קיבלה מועמדות לפרס גלובוס הזהב. ב-1970 זכתה בפרס אוסקר לשחקנית המשנה הטובה ביותר על תפקידה בסרט האסונות "נמל תעופה". עוד שיחקה במספר סרטים של וולט דיסני, ביניהם "החיפושית דוהרת שוב" - עליו קיבלה מועמדות שנייה לפרס גלובוס הזהב, "שוד הדינוזאורים הגדול" ו-"Candleshoe".
רייז אגיינסט
היסטוריה
לאחר החתימה בחברת התקליטים עזבו טינטארי וווייט את הלהקה. הלהקה חיפשה מתופף חדש, וצירפה את ברנדון בארנס, כשזה הוצע ל-Rise Against לאחר שנבחר שני באודישן ללהקה Good Riddance.
עליה בפופולריות
אלבומם הרביעי The Suffer and the Witness יצא ב-4 ביולי 2006. האלבום הגיע למקום 10 בבילבורד 200 וסווג כזהב בשלוש מדינות ופלטינה בקנדה. הDVD הגיע לזהב בקנדה בשבוע הראשון של מכירתו. בסיבוב ההופעות של Siren Song of the Counter Culture הם הופיעו עם להקות יותר ויותר גדולות כמו: מיי כמיקל רומנס, דה יוזד ו-Killswitch Engage. הלהקה הופיעה כ-headliner ב-Warped Tour 2006, במהלכו צולמו קטעים מההופעה החיה ורואיינו מעריצים. צילומים אלה היו בשימוש בסרט DVD דוקומנטרי בשם Generation Lost של הלהקה. ב-2007, לפני תחילת סיבוב ההופעות עם מיי כמיקל רומנס הלהקה הודיעה באתר שלה על עזיבתו של כריס צ'אס. צ'אס הוחלף בזאק בלייר.
הצלחה בינלאומית
האלבום החמישי של הלהקה, Appeal To Reason, יצא ב-7 באוקטובר 2008. אלבום זה כלל את הסינגלים "Re-Education (Through Labor)", "Audience of One", ו-"Savior". כל שלושת השירים הגיעו גבוה במצעדי מוזיקת רוק מודרנית, כש-"Savior" במיוחד הופיע במצעדים במשך מעט יותר מ-60 שבועות ברציפות. אלבום זה סימן תחילתו של מעבר מוזיקלי של הלהקה לסאונד יותר מיינסטרימי ומתאים לרדיו, וזכה לביקורות מעורבות. חלק מהמבקרים שיבחו את האלבום על הסאונד המתאים יותר לרדיו, בעוד אחרים ביקרו את הלהקה על כך שזנחה את שורשי הפאנק.
השנים האחרונות (2014-הווה)
האלבום התשיעי של הלהקה, Nowhere Generation, שוחרר ב-4 ביוני 2021.
יחסי לבנון–ערב הסעודית
היסטוריה
שתי המדינות כוננו יחסים עם סיום מלחמת העולם השנייה. בעשורים הראשונים לבנון הסתבכה עם הסכסוך נגד ישראל כחלק מסכסוך ערבי-ישראלי גדול יותר, ערב הסעודית סיפקה תמיכה פוליטית בלבנון אך לא שלחה שום כוח צבאי שיסייע ללבנונים. זה נותר כך עד לפרוץ מלחמת האזרחים בלבנון, אז סעודיה החלה למלא את התפקיד כמתווכת שלום לענייני לבנון, במהלכה העבירו הסעודים קבוצת חיילים שומרי שלום למדינה לפני שהתמזגו עם כוח ההרתעה הערבי. עם זאת, באותה תקופה החלה עלייתה של איראן האסלאמית, שהפילה את שלטון השאה הקודם ואיראן החלה להניע את נוכחותה באמצעות חזבאללה. הדבר עורר אימה בקרב ממשלת סעודיה, ועם חתימת הסכם טייף, סעודיה החלה לשפוך מיליארדי דולרים לשיקום לבנון במטרה להדוף את ההשפעה האיראנית ההולכת וגוברת.
אברהם (כדורגלן)
קריירת מועדונים
לאחר שתי עונות עבר אברהם לאספניול, וב-27 בפברואר 2015 הבקיע את שער הבכורה שלו בליגת העל הספרדית בניצחון נגד קורדובה.
אלישע באב"ד
ביוגרפיה
באב"ד שימש במשך השנים מדריך לתלמידי תואר שני ותואר שלישי רבים, בכתיבת עבודות המ.א. והדוקטור שלהם. בין הסטודנטים שהדריך בעבודות הדוקטור שלהם ניתן למנות את מרים אבנרי-כהן, אריק טאיב (מרצה במכללת ספיר), זהר טל (הנשיא לשעבר של המכללה האקדמית אחווה), אברהם ליפשיץ (לשעבר ראש מינהל החינוך הממלכתי הדתי במשרד החינוך ומזכ"ל בני עקיבא) ואייל פאר (פרופסור למדיניות ציבורית באוניברסיטה העברית).
מרצדס-בנץ W111
יוצרו 370,807 יחידות.
שער סן סבסטיאנו
בעת בניית חומת אורליאנוס כלל השער שתי קשתות, ומשני צדדיו היו מגדלי שמירה חצי גליליות. הקיסר הונוריוס צמצם את השער לפתח קשתי אחד והגדיל את ביצוריו, כולל בניית שיני חומה. במסגרת הביצורים שולבה גם קשת דרוסוס הסמוכה, שעמדה על ויה אפיה ועליה הועברה בתקופת הקיסר קרקלה אמת המים אקווה אנטוניניאנה.
אסטריתיים
אחד המינים Dermatobia hominis חי כטפיל על בני אדם ופרימטים נוספים.
גאי סיימונס
מלחמת העולם השנייה
בדצמבר 1939, שלושה חודשים לאחר פרוץ מלחמת העולם השנייה, מונה סיימונס לראש מטה הדיוויזיה ה-1, והוצב עמה בבריטניה. ביולי 1940 מונה למפקד הרגימנט ה-1 של הארטילריה הקנדית. בנובמבר של אותה שנה מונה למפקד קורס מזורז שנועד למלא את המחסור בקצינים מקצועיים. לאחר מכן מונה לראש מטה הדיוויזיה ה-2. באוגוסט 1941 הועלה לדרגת בריגדיר והוצב במטכ"ל הקורפוס הקנדי. הוא השתתף בתרגילים צבאיים שונים, ובין היתר בתרגיל נמר בהדרכתו של ברנרד מונטגומרי. בספטמבר 1942 הוא מונה למפקד הבריגדה ה-1, אשר הייתה חלק מהדיוויזיה ה-1. בינואר 1943 מונה לראש מטה הארמייה הראשונה - היחידה הצבאית הקנדית הגדולה ביותר בהיסטוריה. תוך חודשיים הוא הסתכסך עם מפקד הארמייה אנדרו מק'נוטון, ונשלח כנספח קנדי אל הארמייה הבריטית השמינית שבאותה עת הייתה שקוע במערכה בתוניסיה. ב-30 באפריל של אותה שנה הוא הועלה לדרגת מייג'ור גנרל, ומונה למפקד הדיוויזיה ה-2.
תשעה ימים לאחר מכן הועבר לפקד על הדיוויזיה ה-1, מחליף בכך את מייג'ור גנרל הארי סלמון שמת בתאונת מטוס בעת תכנון מבצע האסקי. הדיוויזיה שלו נכללה בקורפוס הבריטי ה-30 בפיקודו של אוליבר ליס, והשתתפה בפלישת בעלות הברית לסיציליה. בספטמבר 1943 נכללה הדיוויזיה שלו במסגרת הקורפוס ה-13 של מיילס דמפסי והשתתפה בפלישת בעלות הברית לאיטליה. בספטמבר הוא הוחלף בתפקיד בגלל מחלה, ובאוקטובר הוחזר לשירות ומונה למפקד הדיוויזיה ה-5. הדיוויזיה שלו נשלחה לאיטליה בנובמבר כחלק מהקורפוס ה-1 של הארי קריראר. סיימונס וקריראר הסתכסכו כבר במפגש הראשוני שלהם. הוא לחם עם הדיוויזיה בקרבות החזית האיטלקית, ובינואר 1944 הוחזר לבריטניה ומונה למפקד הקורפוס ה-2. הוא לחם עם הקורפוס במהלך הפלישה לנורמנדי, ולקח חלק חשוב בקרב פאלז. ב-28 בספטמבר של אותה שנה הוא מונה למפקד הזמני של הארמייה הראשונה, ופיקד עליה במהלך קרב שפך הסכלדה. ב-7 בנובמבר חזר לפקד על הקורפוס ה-2 והשתתף עמו בשחרור הולנד עד סיום המלחמה.
CTC
היסטוריה
התיאור של תאי סרטן בדם הופיע כנראה לראשונה ברשימה קטנה בעיתון רפואי אוסטרלי בשנת 1869 בו מתאר רופא צעיר בשם תומאס רמסדן אשוורת' (Thomas Ramsden Ashworth) בדיקה פתולוגית של חולה סרטן שנפטר שבדמו הוא ראה תאים זהים לתאים בגידולים מפושטים על גוף החולה. במשך השנים שלאחר מכן הופיעו תאורים שונים של תאים סרטניים בדם והיו מספר תאוריות לגבי הסיבה לתאים אלה או מה מקורם. הסיבות לכך הן שכיחות נמוכה של תאים (בסדר גודל של תא סרטן אחד למיליון תאים מונונוקלארים (תאים בעלי גרעין תא אחד)) והקושי הגדול לבודד ולאבחן את התאים האלה.
הדוב הרוסי
הדוב הרוסי (ברוסית: Русский медведь) הוא האנשה (האנשת מדינות) של רוסיה (ובעבר ברית המועצות והאימפריה הרוסית). השימוש הראשון בדוב הרוסי כהאנשה למדינה הרוסית נעשה עוד ב-1539, כסמל לא-רשמי לנסיכות מוסקבה.
מאהה
חי וצומח
האי מאופיין ומוכר בעיקר בגלל מיני הציפורים הרבות שחיות עליו. במאהה יש למעלה מ-150 מושבות שונות של ציפורים, בניהן זנים אנדמיים נדירים ומיני ציפורים ייחודיות לאי עצמו כגון היונה הכחולה, ציפור שמש ועוד. באי ניתן לראות גם ציפורים רבות שמאפיינות את האיים באוקיינוס ההודי כמו אנפות וביצניות. סיפור הצלחה מוכר הוא של "עורב הנחלים אדום החזה הסיישלי", שהיה על סף הכחדה ותודות לצפרים וארגוני איכות הסביבה חזר לחיות בסביבה פורייה ונחשב כיום לאחד מזני הציפורים הנדירות בעולם, אך יצא מסכנת הכחדה.
ברגר פיקרד
ברגר פיקרד (מכונה גם ברגר פיקארד או רועה פיקרדי) הוא גזע כלבים.
כמו בעולם, גם בישראל הגזע נדיר מאוד.
רצח תומר חזן
פרשת הרצח
נגד בעל מסעדת "צחי בשרים", צחי אנטבי, הוגש כתב אישום בעוון העסקת שוהה בלתי חוקי שלא כדין ובעוון הלנת הרוצח בדירתו מעל המסעדה שבבת ים. אנטבי הורשע ונגזרו עליו 6 חודשי עבודות שירות. ימים אחדים לאחר מכן הושלכה פחית ובה חומר דליק לעבר אדנית מחוץ למסעדתו, ככל הנראה כניסיון להצית את הסניף.
סזאר צ'אבס
מורשת
עבודתו של צ'אבס עם UFW מתועדת בארכיון של ספריית וולטר פ. רויטר באוניברסיטת ויין סטייט. האוסף כולל מסמכים מקוריים מהשנים 1947–1984 ומתעד את תחילת דרכו של צ'אבס ב-UFW, כמו גם מספר אבני דרך בחייו האישיים.
פרסים ואותות
ב-1973, צ'אבס קיבל את פרס ג'פרסון עבור השירות הציבורי הטוב ביותר לטובת אוכלוסיות מוחלשות.
הנצחות אחרות
עם כניסתו של נשיא ארצות הברית ה-46, ג'ו ביידן לתפקידו, הציב את פסלו של צ'אבס בלשכתו בחדר הסגלגל.
דוד חיים צבאח
ביוגרפיה
בשנת ה'תקצ"ד (1833) נתמנה לרבה של מרקש, אחר פטירתו קודמו הרב אברהם פינטו הקטן.
Nyayo Car
"Nyayo Car" - היסטוריה
נבנו 5 אבות טיפוס, בין השנים 1986–1989, בשם "Pioneer Nyayo Cars " ובמבחני דרכים של היצרן, שנערכו במומבסה אבות הטיפוס הגיעו למהירות של 120 קמ"ש.
Lo Vas a Olvidar
Lo Vas a Olvidar (בעברית: אתה תשכח את זה; באנגלית: You Will Forget It) הוא סינגל שהוקלט על ידי הזמרת-יוצרת האמריקאית בילי אייליש והזמרת-יוצרת הספרדייה רוסליה. השיר יצא לאור ב-21 בינואר 2021, על ידי חברות התקליטים דארק-רום ואינטרסקופ, כסינגל מתוך הפסקול, .
רקע וכתיבה
ב-26 בפברואר 2019, התראיינה אייליש לרדיו BBC 1 ובו סיפרה כי היא ורוסליה נפגשו באולפן הקלטות בו הן יצרו שיר יחד. אייליש דיברה גם על איך זה לעבוד עם רוסליה, והזכירה כי בתור "הילדה הכי נחמדה" (רוסליה), היא מאוד התאימה למה שהיא רצתה. היא סיפרה: "זה היה נהדר, היא בעצם יודעת מה היא רוצה. בגלל זה זה היה מרענן כי הייתי כמו, "וואו, את האדם היחיד האחר שפגשתי שהוא כזה". ב-10 במרץ, לאחר שאייליש הופיעה בהופעה בפלאו סן ז'ורדי ברצלונה, רוסליה העלתה תמונה שלהן יחד ברשתות החברתיות והצהירה, "לא יכולה לחכות לסיים את השיר שלנו. השיתוף איתך באולפן או לראות אותך בהופעה חיה כמו אתמול מעניקים לי השראה מאוד". מאוחר יותר, חשפה אייליש באותו החודש בפני מגזין בילבורד כי השיר הוא חצי בספרדית וחצי באנגלית; לשניהם סיפרה שהוא "יפה" לדעתה וכי "אנחנו מאוהבות בזה".
נינטקס
בעזרת המערכת ניתן לנהל את זרימת המידע בארגון (workflow) ליצור ולהפעיל תהליכים מורכבים על ידי מיישמים (לא מפתחים) ובכך מאפשרת יכולת שליטה מקסימלית של הלקוח, אשר אינה מצריכה תמיכה של אנשי פיתוח יקרים.
גירוי עצבי עורפי
היסטוריה
בספטמבר 2011, St. Jude Medical הפכה לחברה הראשונה שקיבלה אישור אירופי לשימוש ב-PNS לטיפול במיגרנה כרונית.
מועמדים לטיפול
מועמדים, המתאימים ל-PNS של עצבי העורף לטיפול במיגרנה כרונית, חייבים להיות מאובחנים כסובלים ממיגרנה כרונית, המסווגת כעיקשת. מיגרנה כרונית מוגדרת על ידי הנחיות הארגון הבינלאומי לכאב ראש (IHS):
פרננדו גאגו
קריירה
בינואר 2013 הושאל גאגו מולנסיה לקבוצת ולס סארספילד הארגנטינאית.
הצילו את המציל
הצילו את המציל הוא סרט קולנוע ישראלי שביים אורי זוהר בשנת 1977. הסרט מתאר את התלבטויותיו של מציל תל אביבי, נשוי ואב לילדים, בין נאמנותו לאשתו ולילדיו לבין הפיתויים במקום עבודתו. זהו סרט הקולנוע האחרון של אורי זוהר, והוא נעשה בזמן השלבים המתקדמים של חזרתו בתשובה. הסרט מכר 331,500 כרטיסים בבתי-הקולנוע בישראל.
מאחורי הקלעים של הסרט
הסרט נעשה בתקופה של מיתון בארץ ולכן מפיק הסרט, איציק קול קבע שהצוות והשחקנים לא יקבלו כסף מראש, אלא אחוז מההכנסות העתידיות.
אנטואן ווקר
קריירת תיכונים ומכללות
לאחר סיום לימודיו בתיכון קיבל ווקר מלגת כדורסל מלאה מאוניברסיטת קנטקי, בה שיחק תחת המאמן האגדי ריק פיטינו. כבר בעונת ה"פרשמן" שלו במכללה הוא היה השחקן הבולט של הקבוצה, ונבחר ל-MVP של טורניר ההתאחדות הדרום-מזרחית (SEC). בעונתו השנייה,, הוא היה הפורוורד הפותח של הקבוצה שזכתה באליפות ליגת המכללות. באותה שנה הוא אף נבחר לחמישיית העונה של טורניר ה-SEC ולנבחרת האזורית של העונה מטעם ה-NCAA.
רפאל ואגו
מחקרו
רפאל ואגו חקר ולימד על התנועות הפשיסטיות בין שתי מלחמות העולם; הוא כתב מחקר על הבסיס החברתי של התנועות הפשיסטיות במזרח אירופה, כשעיקר מגמת מחקרו היה להוכיח שהפשיזם קסם לשכבות חברתיות שונות, כולל מעמד הפועלים. בניגוד לתפישות המרקסיסטיות שדיברו על הבורגנות הזעירה כמשענת לתנועות הפשיסטיות, טען ואגו שבמזרח אירופה "כל אחד יכול היה להיות פשיסט" ואכן רבים היו בני מעמד הפועלים, בני המעמד הבינוני וגם מהאליטה החברתית.
דפורטיבו קאלי
אצטדיון
בחלקים נרחבים בהיסטוריה שלה שיחקה דפורטיבו קאלי באצטדיון פסקואל גררו, עד שהחליטה לעבור לאצטדיון משלה הקרוי אצטדיון דפורטיבו קאלי או בשמו השני, "פלמסקה" וממוקם בעיר פלמירה, מרחק של כ-8 קילומטרים מהעיר קאלי. היא החלה לשחק בו החל משנת 2010.
בול ביטוח חיים
בול ביטוח חיים הוא סוג של בול רשמי אשר הונפק בדואר ניו זילנד בין השנים 1891–1981 ונועד לשלם עבור מכתבים שנשלחו על ידי של ממשלת ניו זילנד. הבולים המיוחדים למחלקת הביטוח הונפקו כפשרה כספית בוויכוח שבין מנהלי המחלקה לביטוח חיים לבין מנהלי הדואר. מדובר בתופעה ייחודית לניו זילנד שלא בוצעה מעולם בשום שירות אחר ברחבי העולם.
משלוח דברי דואר על ידי המחלקה לביטוח החיים
בשלב מסוים התלוננו חברות הביטוח הפרטיות שהמדובר ביתרון לא הוגן שיש למחלקה הממשלתית בתחרות שלה מולן על לבו וכיסו של הלקוח. ההוצאות עבור משלוח דואר היוו עבורן מרכיב משמעותי בחישוב עלות הביטוח שמכרו לציבור, והאפשרות שניתנה לחברה הממשלתית לשלוח דואר בחינם העניק לה אפשרות להוריד מחירים באופן משמעותי. בעקבות התלונה הוחלט כי אכן המצב הזה אינו תקין, ועל החברה הממשלתית לביטוח חיים לשלם את עלות משלוח הדואר.
הכנת לוחות הדפסה חדשים
בשנת 1905 לא היה עוד מנוס מלהכין בולים חדשים. לוחות ההדפסה משנת 1891 ששימשו להדפסת הבולים השימושיים ביותר, בערכים נקובים של פני אחד ושני פני, נשחקו לחלוטין. לא ניתן היה עוד להדפיס באמצעותם בולים נוספים, וצריך היה לגלף לוחות חדשים. לאור כישלון התחרות לעיצוב בולים חדשים, הוחלט להמשיך ולהשתמש בעיצוב הקיים בשינויים קלים: גם את העיצוב המתוקן ביצעו וו. ב. הדסון וג'. פ. רוג'רס.
חידוש השימוש בבולי ביטוח חיים
בשנת 1913, מסיבה לא ברורה, שוב שונתה המדיניות ולמחלקה לביטוח חיים אושר לחזור ולהשתמש בבולים המיוחדים לה. באותה שנה הודפסה סדרה חדשה, בעיצוב משנת 1905, שכללה חמישה ערכים נקובים: חצי פני (ירוק), פני אחד (אדום), שני פני (סגול), שלושה פני (צהוב-חום) ושישה פני (ורוד).
החלפת העיצוב של בולי ביטוח חיים
ביום 1 באוגוסט 1947 הונפקה הסדרה שכללה שבעה בולים בערכים נקובים של חצי פני, פני אחד, 2 פני, 3 פני, 4 פני, 6 פני ושילינג אחד.
שינוי מעמד המחלקה הממשלתית לביטוח חיים
בשנת 1953, בעקבות שינויים ארגוניים שבוצעו במבנה המחלקות הביצועיות של ממשלת ניו זילנד, ובעקבות חקיקת חוק ביטוח חיים ממשלתי חדש, שונו מעמדה הסטטוטורי ושמה של המחלקה הממשלתית לביטוח חיים. היא נקראה מאז ועד שנת 1987 בשם "המשרד הממשלתי לביטוח חיים". הבולים שכבר היו קיימים נותרו ללא שינוי, והשם החדש בא לידי ביטוי בפעם הראשונה בבולי הארגון רק כעשר שנים מאוחר יותר. בשנת 1963, עם התעוררות הצורך בהנפקת בול חדש בערך נקוב של שני פני וחצי, כהשלמה לסדרה משנת 1947, נרשם בכיתוב שעל הבול הנוסח "המשרד הממשלתי לביטוח חיים" (N.Z. Government Life Insurance Office).
מעמד הבולים בקרב האספנים
עיקר העניין של האספנים וחוקרי הבולאות מתמקד בבולים שהונפקו בין השנים 1891 עד 1906. ריבוי ההדפסות, חוסר ההקפדה על איכות הביצוע, והשימוש במספר סוגי נייר ומכונות נקבוב - כל אלו הובילו ליצירת מגוון עשיר של תשניות, רבות מהן נדירות וקשות לאבחון.
הוגו מסנט ויקטור
בין חיבוריו החשובים ביותר: 'על הסקרמנטים של האמונה הנוצרית' וכן 'הדידאסקליקון (Didascalicon) של הוגו מסנט ויקטור'. במיוחד החיבור על הסקרמנטים זכה לתהודה והשפעה רבה, ותוכנו מוקדש לדיונים בתאולוגיה ומיסטיקה סביב נושאים כמו האלהים, המלאכים, וחוק הטבע. החיבור האחר, הדידאסקליקון, משמש כמבוא אנציקלופדי אל הדת הנוצרית ומכוון למתחילים. חיבור זה מבליט את נטייתו הפילוסופית של המחבר.
יחסי עיראק–ערב הסעודית
היסטוריה
יחסי סעודיה עם עיראק היו בתחילה בעייתיים, ונעו בין מתח למלחמה. במהלך שנות ה-60 ותחילת שנות ה-70, חשדה ריאד בבגדאד בתמיכה בתנועות פוליטיות בחצי האי ערב ובמקומות אחרים ב שהיוו איום על ביטחונה של סעודיה. סעודיה הגיבה בהידוק יחסים עם מדינות כגון איראן, כווית, סוריה וארצות הברית, אשר גם הביעו חוסר שביעות רצון ממדיניותה של בגדאד. מאז 1975 עיראק החלה לנקוט במדיניות מתונה יותר והיחסים עם סעודיה השתפרו. בשנת 1979 התחוללה באיראן המהפכה האסלאמית, אשר הביאה לראשונה להתקרבות רצינית בין עיראק לסעודיה, מכיוון ששתי המדינות הללו חשו מאוימות מהאירועים הללו.
אף על פי כן, בשנת 1980, ריאד הכריזה על נייטרליותה עם פרוץ מלחמת איראן–עיראק. למרות ההודעה הזו, סעודיה העניקה לעיראק הלוואות ומענקים בריבית נמוכה בכ-25 מיליארד דולר במהלך שמונה שנות העימות. למרות השקעה כספית משמעותית בבניית ברית פוליטית עם עיראק, סעודיה לא הצליחה לבנות יחסי ידידות עם אותה מדינה.
בשנת 2003 ארצות הברית פלשה לעיראק, סעודיה סיפקה תמיכה פוליטית לפלישה, אך לא השתתפה ישירות בלחימה. לאחר הדחתו של סדאם חוסיין, עיראק התקרבה לאיראן, וסעודיה נתפסה בחוסר אמון על ידי ההנהגה העיראקית החדשה. ב-1 בינואר 2016, סעודיה פתחה מחדש את שגרירותה בבגדאד, בשל הצורך לחזק את הברית האזורית נגד המדינה האסלאמית, שתפסה חלק מהשטח בעיראק ובסוריה.
מסדר סנטיאגו
מסדר סנטיאגו הוא אחד מארבעת המסדרים הצבאיים הספרדיים, יחד עם קלטרווה, אלקנטרה ומונטסה. הוא שוחזר כאגודה אזרחית עם מלכותו של חואן קרלוס הראשון, מלך ספרד.
תנאים מוקדמים לכניסה למסדר
מאוחר יותר ביטלו המלך ומועצת המסדרים מהתנאים המוקדמים הללו.
יחסי עיראק–תימן
היסטוריה
בשנת 1991, במהלך הפלישה העיראקית לכווית והפעולה הצבאית הבינלאומית שלאחר מכן "סערת המדבר", תימן נקטה עמדה נייטרלית. בשנת 2015, ראש ממשלת עיראק, חיידר אל-עבאדי ערך ביקור רשמי בארצות הברית, שם הוא הצהיר כי עיראק מגנה את הלחימה על ידי מדינות הקואליציה הערבית בראשות סעודיה בתימן. חיידר אל-עבאדי הוסיף כי מעשיה של סעודיה בתימן הם חסרי משמעות והם הרחיקו לכת בהפצצת שטח המדינה. לדברי ראש ממשלת עיראק, מלחמת האזרחים בתימן היא עניין פנימי של מדינה זו והכוחות המזוינים של מדינות אחרות אינם צריכים להתערב בה, אך הוא הבטיח כי עיראק תעשה כל מאמץ דיפלומטי להביא שלום לתימן.